Kultatukka, tähtönen

Kultatukka, tähtönen () on John Ajvide Lindqvistin kirjoittama romaani. Ruotsinkielinen alkuteos ilmestyi vuonna 2010 ja suomennos vuonna 2011. Kirjan on suomentanut Jaana Nikula, ja suomennoksen on julkaissut Gummerus. Teoksen teemoja ovat muun muassa musiikki, koulukiusaaminen ja nuorten julmuus. ==Juoni== Kirja koostuu kolmesta osasta. Ensimmäisessä osassa entinen laulaja Lennart löytää metsästä tyttövauvan. Hän päättää vaimonsa kanssa pitää lapsen, jolla on ainutlaatuinen lahja: vauva osaa ”laulaa” ainutlaatuisen puhtaasti ja sillä on myös absoluuttinen sävelkorva. Lennart päättää, että lasta on pidettävä kellarissa, jotta kukaan ei saisi tietää siitä. Näin ollen Theres- nimisestä tytöstä kasvaa erilainen: hän syö vain vauvanruokaa, kutsuu aikuisia ”isoiksi” ja itseään ”pikkuiseksi” eikä käy kotinsa ulkopuolella. Itse asiassa hän pelkää ulosmenoa, koska uskoo, että hänet syödään siellä. Pian Lennartin pojalle Jerrylle kuitenkin selviää, että hänen vanhempansa piilottelevat lasta, ja hän alkaa käydä useammin Theresin luona. Ensimmäinen osa päättyy Jerryn vanhempien traagiseen kuolemaan, jonka jälkeen tyttö asuu Jerryn luona. Toinen osa kertoo tytöstä nimeltä Teresa. Teresaa kiusataan koulussa, ja hän pakenee kiusaamista kuuntelemalla musiikkia. Pikkuhiljaa hän tutustuu internetin välityksellä Theresiin, jonka hän saa myöhemmin tietää olevan kuuluisa kykyjenetsintäkilpailun osanottaja. Kolmannessa osassa tytöt päättävät hankkia Theresille levytyssopimuksen. Kaikki ei mene halutulla tavalla, mutta Theresin suosio kasvaa ja hän tutustuu muihin tyttöihin. Terese on aluksi kateellinen ja vihainen Theresin saamasta suosiosta, mutta antaa lopulta anteeksi Theresille. Theresin tarkoin valitsemista tytöistä muodostuu häntä palvova lauma, jota Theres johtaa. Theres nimittää tyttöjä ”susiksi”, ja näistä tytöistä tulee pikkuhiljaa hyvin vaarallisia yhteiskunnalle. ==Kappaleet== Kirjassa viitataan muun muassa seuraaviin musiikkikappaleisiin, joita lauletaan tai joista tehtyjä videoita katsotaan. *Abba – Thank you for the music, Hole in your soul, Fernando *Amy Diamond – Big guns *Angel – Sommaren i city *Andersson – Är det konstigt att man längtar bort nån gång *Anita Lindblom – Sånt är livet *Bright Eyes – First day of my life, False Advertising, Lover I don’t have to love, Down in a rabbit hole *Britney Spears – Toxic *Cornelis Vreeswijk – Inatt jag drömde *David Bowie – Starman, Space Oddity, Life on mars? *Dean Martin – Standing on the corner *Depeche Mode – Precious *Eric Clapton – I shot the sheriff *Freddie Wadling – Värmlandsvisan *Håkan Hellström – Jag vet inte vem jag är men jag vet att jag är din *Julia Caesar – Annie från Amörka *Kent – Utan dina andetag *KLF & Tammy Wynette – Justified and ancient *Lasse Berghagen – Stockholm i mitt hjärta *Lasse Lönndahl – Tusen och en natt *Morrissey – You know I couldn’t last *Sinéad O’Connor – Nothing compares 2 U *Stig Olin – En gång jag seglar i hamn *Svante Thuresson – Du är en vårvind i april *The Ark – The worrying kind *The Smiths – Paint a vulgar picture. *Victoria Kahn – Tro’t om ni vill *Vikingarna – Tiotusen röda rosor, Blue Hawaii *Whitney Houston – Didn’t we almost have it all == Vastaanotto == Warkauden lehden Sirpa Ylösen mukaan Ajvide Lindqvist osaa kuvata kieroutumista niin, että sitä alkaa ymmärtää. Kauheuksia tekevät tuntuvatkin uhreilta. Tämä muistuttaa pelottavalla tavalla ihmisissä asuvista pimeistä asioista. == Lähteet == Luokka:Kauhuromaanit Luokka:Ruotsalaiset romaanit Luokka:Vuoden 2010 kirjat